Ego Aalix, ducissa Burgundię, omnibus notum facio quod cum abbas et conventus Fonteneti, ex una parte, et dominus Arnulphus, miles de Eschalo, ex altera, litigassent coram me et coram mandato meo longo tempore super nemoribus et terragiis et pasturis et finagiis d’Eschalo et de Poisoez, tandem pacificatum fuit in hunc modum, quod dictus Arnulphus quittavit dictis abbati et conventui voluntate spontanea, sicut cartę dictorum fratrum continebant, et fratres Fonteneti ad preces meas quittaverunt dicto Arnulpho quicquid maffecerat infra metas in dictis nemoribus in cinere faciendo et in aliis. Ita tamen quod dicti fratres ultra metas que in suis cartis continentur non possunt in portione dicti Arnulphi acquirere nisi de voluntate ipsius Arnulphi vel heredum suorum. Et ut hoc ratum habeatur, presentem paginam sigilli mei munimine roboravi. Actum anno Domini M°CC° vigesimo quarto.